**ผลการประเมินตนเองของสถานศึกษา**

**มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ ปีการศึกษา 2560 (สาธิตมอดินแดง ระดับมัธยม)**

**ระดับคุณภาพ :** 3.6

**1.วิธีดำเนินการและผลการพัฒนา**

|  |  |  |  |
| --- | --- | --- | --- |
| **มาตรฐาน** | **กระบวนการพัฒนา** | **ผลการพัฒนา** | **ระดับคุณภาพ** |
| **ม.3.1.1การมีกระบวนการเรียนการสอนที่สร้างโอกาสให้ผู้เรียนทุกคนมีส่วนร่วม** | 1.การจัดทำหลักสูตรสถานศึกษาตามความสนใจและความถนัดของผู้เรียน  2.การจัดทำหลักสูตรกลุ่มสาระการเรียนรู้  3.สถานศึกษาจัดทำแผนการพัฒนาและดำเนินการส่งเสริมและสนับสนุนให้ผู้เรียนมีส่วนร่วมในการวิเคราะห์ตนเองกำหนดเนื้อหาสาระกิจกรรมที่สอดคล้องกับความสนใจและความถนัดเป็นรายบุคคลอย่างเป็นรูปธรรมให้ผู้เรียนเรียนรู้โดยผ่านกระบวนการคิดได้ปฏิบัติจริงด้วยวิธีการและแหล่งการเรียนรู้ที่หลากหลายสรุปองค์ความรู้และสามารถนำไปใช้ในสถานการณ์ต่างๆได้เป็นอย่างดี จัดกิจกรรมให้ผู้เรียนได้ฝึกทักษะ แสดงออกนำเสนอผลงานแสดงความคิดเห็นคิดเป็นทำเป็น รักการอ่านและแสวงหาความรู้จากสื่อเทคโนโลยีให้ผู้เรียนได้เรียนรู้โดยเชื่อมโยงบูรณาการสาระการเรียนรู้และทักษะด้านต่างๆด้วยตนเองให้ผู้เรียนมีส่วนร่วมในการจัดบรรยากาศสภาพแวดล้อมสื่อการเรียนและอำนวยความสะดวกที่เอื้อต่อการเรียนรู้และให้ผู้เรียนได้เรียนรู้โดยใช้กระบวนการวิจัยอย่างเป็นรูปธรรมและต่อเนื่อง  4.ดำเนินงานกำกับติดตามและประเมินผลการดำเนินงานในข้อ 1 และ2 และนำผลไปปรับปรุงพัฒนาอย่างต่อเนื่อง  5.จัดกิจกรรมชุมนุมค่ายต่างๆตามความสนใจของผู้เรียนและนักเรียนสามารถเลือกเรียนกิจกรรมที่ตนเองสนใจ | โรงเรียนได้จัดทำหลักสูตรสถานศึกษา ได้การวิเคราะห์จุดเด่น จุดควรพัฒนา ในประเด็นการจัดการเรียนการสอน ส่งผลให้ผู้เรียนมีรายวิชาเพิ่มเติมที่หลากหลาย สามารถเลือกเรียนได้ตามความถนัดและความสนใจ ผู้เรียนได้มีส่วนร่วมในการจัดกิจกรรมต่างๆ ของโรงเรียน ในวันสำคัญต่างๆ ส่งเสริมภาวะผู้นำ การกล้าแสดงออก และความคิดสร้างสรรค์ เช่นกิจกรรม วันสุนทรภู่ กิจกรรมทางศาสนา กิจกรรมวันบุหรี่โลก เป็นต้น ผู้เรียนมีทักษะต่าง ๆ จากความรู้ที่ได้รับผ่านการฝึกปฏิบัติในแต่ละรายวิชาด้วยวิธีการที่หลากหลาย เช่น การวิเคราะห์ การสาธิต การแสดง การอธิบาย ในลักษณะของชิ้นงาน การจัดทำโครงการ เป็นต้น ส่งเสริมการอ่านโดยได้กำหนดให้มีการอ่านหนังสือที่ผู้เรียนเลือก และสรุปประเด็นสำคัญในแต่ละระดับชั้นอย่างต่อเนื่อง ผู้เรียนเข้าร่วมการแข่งขันการสร้างสื่อโดยใช้เทคโนโลยีจนได้รับรางวัลทั้งในรับภาคตะวันออกเฉียงเหนือ และระดับชาติ และในการจัดการเรียนของกลุ่มสาระการเรียนรู้การงานพื้นฐานอาชีพและเทคโนโลยี ได้กำหนดให้ผู้เรียนในแต่ละระดับชั้นส่งงาน สร้างสรรค์ชิ้นงาน โดยกระบวนการทางเทคโนโลยีผู้เรียนได้ฝึกการคิดวิเคราะห์ประเด็นการนำเสนอเรื่องที่น่าสนใจผ่านโครงการ SMD Young Reporters การจัดกิจกรรมค่ายของทางโรงเรียนที่จัดขึ้นมุ่งส่งเสริมกระบวนการคิดให้ผู้เรียนประยุกต์ใช้ความรู้นำมาแก้ปัญหาตามสถานการณ์ที่เป็นจริง ด้านการจัดการเรียนการสอนกลุ่มสาระการเรียนรู้วิทยาศาสตร์ส่งเสริมและสนับสนุนให้นักเรียนในแต่ละระดับชั้นทำโครงงานวิทยาศาสตร์ ซึ่งผู้เรียนได้เรียนรู้กระบวนการวิจัยในการเรียนรู้ นอกจากนี้ผู้เรียนได้เรียนรู้กระบวนการวิจัยผ่านโครงการยุววิจัยประวัติศาสตร์ ของกลุ่มสาระการเรียนรู้ สังคมศึกษา ศาสนา และวัฒนธรรม | 3 |
| **ม.3.2.1การจัดการเรียนการสอนที่ยึดโยงกับบริบทของชุมชนและท้องถิ่น** | 1.สถานศึกษาจัดทำแผนการพัฒนาและดำเนินการส่งเสริมและสนับสนุนให้ผู้เรียน บุคลากรในสถานศึกษาและผู้ที่มีส่วนเกี่ยวข้อง เกิดกระบวนการเรียนรู้ที่ยึดโยงกับบริบทของชุมชนและท้องถิ่น  2.ดำเนินงานกำกับติดตามและประเมินผลการดำเนินงานในข้อ 1 และนำผลไปปรับปรุงพัฒนาอย่างต่อเนื่อง  3.ทำแบบสรุปรายงานผลการใช้ประโยชน์จากแหล่งการเรียนรู้ในชุมชนและท้องถิ่น  4.สร้างเครือข่ายการเรียนรู้ทั้งในและนอกสถานศึกษาและนำความรู้ไปใช้ประโยชน์ | ผู้เรียนได้ศึกษาหาความรู้จากแหล่งชุมชนทั้งในมหาวิทยาลัยขอนแก่น การทัศนศึกษาตามคณะต่าง ๆ และการจัดโครงการทัศนศึกษาของแต่ละกลุ่มสาระการเรียนรู้ในชุมชนต่าง ๆ ในทุกระดับชั้น ส่งผลให้ผู้เรียนเข้าใจถึงสภาพสังคม ชีวิตความเป็นอยู่ รวมทั้งปัญหาต่าง ๆ ของชุมชนและท้องถิ่น นอกจากนี้ทางโรงเรียนได้เรียนเชิญวิทยากรมาให้ความรู้แก่นักเรียนในด้านต่าง ๆอย่างสม่ำเสมอ | **4** |
| **ม.3.3.1 การตรวจสอบและประเมินความรู้ความเข้าใจของผู้เรียนอย่างเป็นระบบ และมีประสิทธิภาพ** | 1.สถานศึกษาดำเนินการส่งเสริมให้ครูจัดการเรียนการสอนที่เน้นผู้เรียนเป็นสำคัญโดยการดำเนินงานจัดโครงการ/กิจกรรมอย่างหลากหลาย สนับสนุนให้ครูจัดการเรียนการสอนที่สร้างโอกาสให้นักเรียนทุกคนมีส่วนร่วม  2.วัดและประเมินผลนักเรียนตามขั้นตอนอย่างเป็นระบบ  3.แจ้งผลการประเมินเพื่อการพัฒนาและประเมินผลร่วมกับผู้ปกครอง | จาการประเมินที่หลากหลายที่ระบุในแผนการจัดการเรียนรู้ การแจ้งผลการประเมินแก่ผู้เรียนอย่างสม่ำเสมอทำให้ผู้เรียนมีโอกาสพัฒนาอย่างต่อเนื่อง นักเรียนมีแฟ้มสะสมงานของตนเอง เพื่อใช้ทบทวนเนื้อหาในการจัดการเรียนรู้ของตนเอง ในบางรายวิชาผู้เรียนได้มีโอกาสประเมินชิ้นงานต่าง ๆ ประเมินกิจกรรมต่าง ๆ ของผู้เรียนในชั้นเรียน ผู้ปกครองและผู้สอนได้มีโอกาสร่วมกันประเมินทั้งด้านความรู้ ด้านวิชาการ และพฤติกรรมด้านต่าง ๆ ของผู้เรียนส่งผลให้ผู้เรียนเข้าใจและทราบแนวทางการปรับปรุงตนเองในด้านต่าง ๆ ฝ่ายวัดและประเมินผล ได้มีการตรวจสอบผลการเรียนของนักเรียนทุกคนอย่างเป็นระบบ ผู้เรียนได้รับทราบคะแนนระหว่างกลางภาคเรียน ผู้เรียนสามารถพัฒนาตนเอง และแก้ไขข้อบกพร่องด้านการเรียนให้ดีขึ้น ส่งผลให้เมื่อสิ้นสุดการจัดการเรียนรู้ในแต่ละภาคเรียนของผู้เรียนดีขึ้นอย่างเป็นลำดับ เป็นการให้ข้อมูลย้อนกลับอย่างเป็นระบบและมีประสิทธิภาพ | 4 |

**2. จุดเด่น**

จากการที่โรงเรียนมีหลักสูตรสถานศึกษา แผนปฏิบัติการงบประมาณประจำปี ที่มีการจัดการงบประมาณที่ครอบคลุม เพื่อพัฒนาผู้เรียนให้มีคุณลักษณะตามเป้าหมายที่กำหนด โรงเรียนมีให้โครงการต่าง ๆ พัฒนาด้านกระบวนการคิด การปฏิบัติงาน การสร้างองค์ความรู้ทั้งรายบุคคลและเป็นกลุ่ม สามารถประยุกต์ใช้ความรู้นำมาแก้ไขปัญหาต่าง ๆ อย่างมีประสิทธิภาพ การจัดการโครงการต่าง ๆ ส่งผลให้ผู้เรียนพัฒนาตนเองอย่างต่อเนื่อง เช่น โครงการค่ายต่าง ๆ ของแต่ละกลุ่มสาระ การเรียนรู้ การออกค่ายยุวกาชาด – ลูกเสือ ค่ายศักยภาพของนักเรียนในทุกระดับชั้น ค่ายบูรณาการในระดับมัธยมศึกษาตอนต้น มีวัตถุประสงค์ให้ผู้เรียนได้ฝึกปฏิบัติกล้าแสดงออก สามารถนำเสนอชิ้นงาน/ภาระงาน ต่าง ๆ รวมทั้งให้ข้อเสนอแนะได้อย่างสร้างสรรค์ ในแต่ละกลุ่มสาระการเรียนรู้ได้ใช้นวัตกรรมที่หลากหลาย ในการจัดการเรียนรู้ส่งผลให้ผู้เรียนเกิดทักษะกระบวนการต่าง ๆ เช่น การใช้ Lesson Study ด้วยกระบวนการ Open approach ในกลุ่มสาระการเรียนรู้ภาษาต่างประเทศ และคณิตศาสตร์ส่งเสริมด้านการคิด การให้เหตุผล การใช้ความรู้ไปแก้ไขปัญหาตามสถานการณ์ที่กำหนดขึ้น การใช้นวัตกรรม Flipped Classroom ของกลุ่มสาระการเรียนรู้ศิลปะ และการงานพี้นฐานอาชีพ และเทคโนโลยี ที่ผู้เรียนต้องศึกษาเนื้อหาที่ผู้สอนจัดเตรียม จากwebsite จนเข้าใจ มีแนวคิดสามารถสร้างชิ้นงาน และนำมาสร้างชิ้นงานในห้องเรียน ภายใต้การแนะนำของผู้เรียน การใช้นวัตกรรมโครงงานของกลุ่มสาระการเรียนรู้วิทยาศาสตร์ ส่งผลให้ผู้เรียนได้เรียนรู้การทำวิจัย สามารถสรุปองค์ความรู้จากข้อเท็จจริงที่ถูกต้อง การใช้นวัตกรรม Four Mat ในกลุ่มสาระการเรียนรู้วิทยาศาสตร์ สำหรับผู้เรียนระดับมัธยมศึกษาตอนปลาย ส่งผลให้ผลสัมฤทธิ์ทางการเรียนดีขึ้นอย่างเป็นลำดับ ในกลุ่มสาระสังคมศึกษา ศาสนา และวัฒนธรรม ได้ใช้นวัตกรรมการพัฒนาบอร์ดเกมเพื่อส่งเสริมความรู้สำหรับเยาวชน เพื่อรองรับการเข้าสู่ประชาคมเศรษฐกิจอาเซียน จากการใช้นวัตกรรมที่หลากหลายส่งผลให้ผู้เรียนได้รับทั้งความรู้ มีการฝึกปฏิบัติอย่างเป็นรูปธรรมและต่อเนื่อง รวมทั้งส่งผลด้านการเรียนที่ดีขึ้น ทางด้านการตรวจสอบและประเมินผู้เรียน ความรู้ความเข้าใจของผู้เรียนอย่างเป็นระบบและมีประสิทธิภาพ โรงเรียนได้มีการประเมินหลักสูตรโดย B.S.C (Balanced Scorecard) เป็นระบบการรายงานการจัดทำโครงการต่าง ๆ ของโรงเรียน โดยได้ระบบการประเมินคุณภาพผู้เรียน ส่งผลให้บุคลากรทราบจุดเด่น จุดควรพัฒนาผู้เรียนนำไปสู่การจัดโครงการ การส่งเสริมให้ผู้เรียนมีคุณสมบัติตามหลักสูตร โรงเรียนมีระบบการแจ้งผลการเรียนอย่างต่อเนื่องกับผู้ปกครอง มีการประเมินร่วมกันในทุกภาคเรียนเพื่อให้ผู้เรียนมีพัฒนาการในทุกด้านที่เหมาะสม

**3. จุดควรพัฒนา**

แผนการจัดการเรียนรู้ระบุเครื่องมือใช้ในการประเมินสภาพจริงที่ใช้ในการวัดทักษะด้านต่าง ๆ ของผู้เรียนให้ครบถ้วน ควรระบุหลักฐานหรือเอกสารให้ชัดเจนในประเด็นให้ผู้เรียนได้วิเคราะห์เนื้อหาที่ผู้เรียนสนใจ อาจจัดการสนับสนุนให้ผู้เรียนมีแฟ้มสะสมงานรายบุคคลในแต่ละรายวิชา และมีการจัดเก็บให้เป็นระบบเพื่อให้ผู้เรียนสามารถทบทวนความเข้าใจในเนื้อหาของเอกสารแต่ละรายวิชาได้ดีขึ้น